Lietuvos Respublikos Vyriausybė

nutarimas

DĖL VIEŠOSIOS ĮSTAIGOS KAIMO VERSLO IR RINKŲ PLĖTROS AGENTŪROS PERTVARKYMO

2023 m. rugpjūčio 23 d. Nr. 668

Vilnius

Vadovaudamasi Lietuvos Respublikos civilinio kodekso 2.104 straipsniu, Lietuvos Respublikos viešųjų įstaigų įstatymo 16 straipsnio 1, 2 ir 4 dalimis, Lietuvos Respublikos biudžetinių įstaigų įstatymo 4 straipsnio 2 dalimi ir įgyvendindama Valstybės ir savivaldybių turtinių ir neturtinių teisių įgyvendinimo viešosiose įstaigose taisyklių, patvirtintų Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl Valstybės ir savivaldybių turtinių ir neturtinių teisių įgyvendinimo viešosiose įstaigose“, 14 ir 15 punktus, Lietuvos Respublikos Vyriausybė nutaria:

1. Sutikti, kad viešoji įstaiga Kaimo verslo ir rinkų plėtros agentūra (juridinio asmens kodas 304894892) būtų pertvarkyta į biudžetinę įstaigą Žemės ūkio agentūrą prie Žemės ūkio ministerijos.

2. Įgalioti Lietuvos Respublikos žemės ūkio ministeriją įgyvendinti valstybės, kaip po pertvarkymo veiksiančios biudžetinės įstaigos savininkės, teises ir pareigas.

3. Nustatyti, kad:

3.1. kituose Lietuvos Respublikos Vyriausybės nutarimuose vartojamą viešosios įstaigos Kaimo verslo ir rinkų plėtros agentūros pavadinimą atitinka biudžetinės įstaigos pavadinimas „Žemės ūkio agentūra prie Žemės ūkio ministerijos“;

3.2. šio nutarimo 3.1 papunktis įsigalioja 2024 m. sausio 1 d.

Ministrė Pirmininkė	Ingrida Šimonytė

Žemės ūkio ministras	Kęstutis Navickas